การจัดการ

  (1) โครงสร้างการจัดการ

โครงสร้างการจัดการของบริษัทประกอบด้วยคณะกรรมการทั้งหมด 3 ชุด

  1. คณะกรรมการบริษัท

  2. คณะกรรมการบริหาร

  3. คณะกรรมการตรวจสอบ

คณะกรรมการบริษัทประกอบด้วย

1.  นายประสิทธิ์ ศิริมงคลเกษม ประธานกรรมการบริษัท

2.  นายวิรัช ศิริมงคลเกษม รองประธานกรรมการบริษัทและกรรมการผู้จัดการ

3.  นพ.อนันต์ ศิริมงคลเกษม ประธานกรรมการบริหารและรองกรรมการผู้จัดการ

4.  นายปรีชา บุญญานันต์ ประธานกรรมการตรวจสอบและกรรมการอิสระ

5.  นายปารเมศ เหตระกูล กรรมการตรวจสอบและกรรมการอิสระ

6.  นพ.สาธิต กรเณศ กรรมการตรวจสอบและกรรมการอิสระ

7.  นางสมสิริ อิงโพธิ์ชัย กรรมการบริหาร

8.  นางปรานี ภาคสุข กรรมการบริหารและผู้อำนวยการฝ่ายการเงิน

9.  นส. วรรณี ศิริมงคลเกษม กรรมการบริษัท

10. นายสุจิน ศิริมงคลเกษม กรรมการบริษัท

ขอบเขตและอำนาจหน้าที่ของคณะกรรมการบริษัท

กรรมการผู้มีอำนาจลงนามผูกพันบริษัท ประกอบด้วย นายประสิทธิ์ ศิริมงคลเกษม นายวิรัช
ศิริมงคลเกษม และนพ.อนันต์ ศิริมงคลเกษม กรรมการ 2 ใน 3 ท่านนี้
ลงลายมือชื่อร่วมกันพร้อมประทับตราสำคัญของบริษัท
นอกจากนี้คณะกรรมการบริษัทยังมีภาระหน้าที่ดังต่อไปนี้

1) ปฏิบัติหน้าที่ให้เป็นไปตามกฎหมาย วัตถุประสงค์ และข้อบังคับของบริษัทที่กำหนดไว้ รวมทั้ง

ดำเนินการตามมติที่ประชุมผู้ถือหุ้น

2) กำหนดเป้าหมายและนโยบายการดำเนินธุรกิจเพื่อให้ฝ่ายบริหารนำไปปฏิบัติ

3)  คณะกรรมการมีอำนาจกำหนดและแก้ไขเปลี่ยนแปลงชื่อกรรมการ ซึ่งมีอำนาจลงนามผูกพันบริษัท

  4) คณะกรรมการมีอำนาจที่จะมอบหมายให้กรรมการคนหนึ่ง หรือหลายคน หรือบุคคลอื่นใด ปฏิบัติ
  การอย่างใดอย่างหนึ่งแทนคณะกรรมการได้ เช่น คณะกรรมการบริหาร และคณะกรรมการตรวจ
  สอบ เป็นต้น โดยในการมอบอำนาจนั้น จะต้องอยู่ในภายใต้ขอบเขตแห่งอำนาจ ของคณะกรรม
  การ และกำหนดหน้าที่ความรับผิดชอบของผู้รับมอบอำนาจไว้อย่างชัดเจน

  5) คณะกรรมการต้องจัดให้มีการประชุมกันทุกครั้งที่เป็นเรื่องสำคัญๆ
  ซึ่งจะมีผลต่อการดำเนินงานของบริษัท เช่น การขอวงเงินสินเชื่อจากสถาบันการเงิน การกู้ยืม
  การค้ำประกัน การขยายกิจการ การลงทุนหรือขายเงินลงทุนในกิจการอื่น ๆ เป็นต้น

6) พิจารณาอนุมัติงบการเงินรายไตรมาส ก่อนนำส่งตลาดหลักทรัพย์แห่งประเทศไทย

7) กำกับดูแลให้การรายงานข้อมูลทางการเงินและข้อมูลอื่นๆ ต่อผู้ถือหุ้น เป็นไปโดยถูกต้องครบถ้วน

และโปร่งใส

คณะกรรมการบริหารประกอบด้วย

  1. นพ.อนันต์ ศิริมงคลเกษม ประธานกรรมการบริหารและรองกรรมการผู้จัดการ

2. นายวิรัช ศิริมงคลเกษม กรรมการผู้จัดการ

3. นางสมสิริ อิงโพธิ์ชัย กรรมการบริหาร

4. นางปรานี ภาคสุข กรรมการบริหารและผู้อำนวยการฝ่ายการเงิน

ขอบเขตและอำนาจหน้าที่ของคณะกรรมการบริหาร

1)  ปฏิบัติหน้าที่ดูแลรับผิดชอบในการบริหารงานประจำของบริษัท ตามนโยบายของคณะกรรมการ

  บริษัทที่ได้มอบหมายหรือกำหนดไว้

2)  กำหนดโครงสร้างการบริหารงานขององค์กร การวางแผน ควบคุม
    และประเมินผลการดำเนินงานของบริษัทเพื่อเสนอให้คณะกรรมการบริษัทเห็นชอบ

3)  ตรวจสอบติดตามและรายงานผลการดำเนินงานของบริษัท
    ให้เป็นไปตามแผนธุรกิจที่ได้กำหนดไว้ เพื่อรายงานต่อคณะกรรมการบริษัททุกไตรมาส

  4) ดำเนินการอื่น ๆ ตามที่คณะกรรมการบริษัทมอบหมายเป็นคราว ๆ ไป

คณะกรรมการตรวจสอบ

1.  นายปรีชา บุญญานันต์ ประธานกรรมการตรวจสอบ

2.  นายปารเมศ เหตระกูล กรรมการตรวจสอบ

3.  นพ.สาธิต กรเณศ กรรมการตรวจสอบ

4.  นายฉัตรชัย รัตนาวะไล เลขานุการคณะกรรมการตรวจสอบ

ขอบเขตและอำนาจหน้าที่ของคณะกรรมการตรวจสอบ

1)  สอบทานให้บริษัทมีรายงานทางการเงินอย่างถูกต้องตามมาตรฐานบัญชีและเปิดเผยข้อมูลอย่างเพียงพอ

2)  สอบทานให้บริษัทมีระบบการควบคุมภายใน
    และการตรวจสอบภายในที่เหมาะสมและมีประสิทธิภาพ

3)  สอบทานการปฏิบัติของบริษัทให้เป็นไปตามกฎหมายว่าด้วยหลักทรัพย์ และตลาดหลักทรัพย์
    ข้อกำหนดของตลาดหลักทรัพย์ หรือ กฎหมายที่เกี่ยวข้องกับธุรกิจของบริษัท

4)  พิจารณาคัดเลือกและเสนอแต่งตั้ง รวมทั้งเสนอค่าตอบแทนของผู้สอบบัญชีบริษัท

5)  พิจารณาการเปิดเผยข้อมูลของบริษัทในกรณีที่เกิดรายการเกี่ยวโยงหรือ
    รายการที่อาจมีความขัดแย้งทางผลประโยชน์ให้มีความถูกต้องและครบถ้วน

6)  จัดทำรายงานกิจกรรมของคณะกรรมการตรวจสอบ
    โดยเปิดเผยไว้ในรายงานประจำปีของบริษัท และลงนามโดยประธานคณะกรรมการตรวจสอบ

7)  ปฏิบัติการอื่นใดตามที่คณะกรรมการบริษัทมอบหมาย

รายชื่อผู้บริหาร

1) นายประสิทธิ์ ศิริมงคลเกษม ประธานกรรมการบริษัท

2) นายวิรัช ศิริมงคลเกษม รองประธานกรรมการบริษัทและกรรมการผู้จัดการ

3) นพ.อนันต์ ศิริมงคลเกษม ประธานกรรมการบริหาร และรองกรรมการผู้จัดการ

4) นางสมสิริ อิงโพธิ์ชัย กรรมการบริหาร

5) นางปรานี ภาคสุข กรรมการบริหารและผู้อำนวยการฝ่ายการเงิน

6) นายปรีชา บุญญานันต์ ประธานกรรมการตรวจสอบและกรรมการอิสระ

7) นายปารเมศ เหตระกูล กรรมการตรวจสอบและกรรมการอิสระ

8) นพ.สาธิต กรเณศ กรรมการตรวจสอบและกรรมการอิสระ

9) นส วรรณี ศิริมงคลเกษม กรรมการบริษัท

10) นายสุจิน ศิริมงคลเกษม กรรมการบริษัท

11) นายเจษฎา ศิริมงคลเกษม ผู้ช่วยกรรมการและผู้จัดการ

12) นายกิตติชัย ศิริมงคลเกษม ผู้อำนวยการฝ่ายโรงงาน

(2) การสรรหากรรมการและผู้บริหาร

บริษัทอยู่ในระหว่างการจัดตั้งคณะกรรมการสรรหา เพื่อการคัดเลือกบุคคลขึ้นมาเป็นกรรมการ
ซึ่งปัจจุบันคณะกรรมการบริษัท เป็นผู้เสนอและสรรหาบุคคลที่มีความเหมาะสม มาเป็นกรรมการบริษัท
โดยผ่านความเห็นชอบจากมติที่ประชุมผู้ถือหุ้น วิธีการแต่งตั้งกรรมการแต่ละราย
ต้องได้รับคะแนนเสียงเห็นชอบเกินกว่ากึ่งหนึ่งของจำนวนเสียงทั้งหมดของผู้ถือหุ้นซึ่งมาประชุมและมีสิทธิออกเสียง

(3) ค่าตอบแทนผู้บริหาร

(3.1) ค่าตอบแทนที่เป็นตัวเงิน

  (ก) ค่าตอบแทนในฐานะกรรมการ

ณ วันที่ 31 ธันวาคม 2549 ค่าตอบแทนกรรมการรวม 10 ราย เท่ากับ 3,960,000 บาท
โดยเป็นค่าตอบแทนในรูปของค่าตอบแทนรายเดือนและโบนัส โดยมีรายละเอียดดังนี้

ชื่อ-สกุล ตำแหน่ง ค่าตอบแทนต่อปี

1.  คุณประสิทธิ์ ศิริมงคลเกษม ประธานกรรมการบริษัท 455,000 บาท

2.  คุณวิรัช ศิริมงคลเกษม รองประธานกรรมการบริษัท 390,000 บาท

และกรรมการผู้จัดการ

3.  นพ.อนันต์ ศิริมงคลเกษม ประธานกรรมการบริหาร 390,000 บาท

  และรองกรรมการผู้จัดการ

4.  คุณสมสิริ อิงโพธิ์ชัย กรรมการบริหาร 390,000 บาท

5.  คุณปรานี ภาคสุข กรรมการบริหาร 390,000 บาท

6.  คุณเฉลิม สุคนธ์ขจร ประธานกรรมการตรวจสอบ 280,000 บาท

  (เสียชีวิตเมื่อวันที่ 11 กันยายน 2549) และกรรมการอิสระ

  คุณปรีชา บุญญานันต์ กรรมการตรวจสอบและกรรมการอิสระ 105,000 บาท

  (เริ่มเป็นกรรมการเมื่อวันที่ 9 พฤศจิกายน 2549)

7.  คุณปารเมศ เหตระกูล กรรมการตรวจสอบและกรรมการอิสระ 390,000 บาท

8.  นพ. สาธิต กรเณศ กรรมการตรวจสอบและกรรมการอิสระ 390,000 บาท

9.  คุณวรรณี ศิริมงคลเกษม กรรมการบริษัท 390,000 บาท

10. คุณสุจิน ศิริมงคลเกษม กรรมการบริษัท 390,000 บาท

  (ข) ค่าตอบแทนในฐานะผู้บริหาร

ณ วันที่ 31 ธันวาคม 2549 ค่าตอบแทนผู้บริหารบริษัท ในปี 2549 จำนวน 12 ราย เท่ากับ 15,710,092 บาท โดยเป็นค่าตอบแทนในรูปเงินเดือนและโบนัส 

(3.2) ค่าตอบแทนอื่น

  -ไม่มี-

(4) การกำกับดูแลกิจการ

คณะกรรมการบริษัทประกอบด้วยกรรมการที่มีความรู้ ความสามารถ
และมีประสบการณ์ในการดำเนินธุรกิจ ทำหน้าที่ในการกำหนดนโยบาย ทิศทางการดำเนินงาน
และควบคุมดูแลให้ฝ่ายจัดการ บริหารงานให้เป็นไปตามนโยบายที่กำหนดไว้
อย่างมีประสิทธิภาพและประสิทธิผล โดยปฏิบัติหน้าที่ตามกฎหมาย วัตถุประสงค์
ข้อบังคับบริษัทและมติที่ประชุมผู้ถือหุ้น ด้วยความรับผิดชอบ ซื่อสัตย์สุจริต ระมัด ระวัง
และหลักการข้อพึงปฏิบัติที่ดี เพื่อสิทธิประโยชน์ของบริษัทและผู้ถือหุ้นเป็นสำคัญ
ซึ่งการกำกับดูแลกิจการของบริษัทที่ผ่านมาเป็นไปตาม Code of Best Practices
ของตลาดหลักทรัพย์

  1. นโยบายเกี่ยวกับการกำกับดูแลกิจการ

คณะกรรมการบริษัทได้ให้ความสำคัญในเรื่องการกำกับดูแลกิจการที่ดี
โดยคำนึงถึงผู้ที่มีส่วนได้เสียโดยรวม มุ่งเน้นการสร้างประโยชน์สูงสุดให้แก่ผู้ถือหุ้น
มีคุณธรรมในการดำเนินธุรกิจ มีความโปร่งใส ตรวจสอบได้
และให้ความเป็นธรรมต่อผู้มีส่วนได้เสียทุกฝ่าย

  2. สิทธิและความเท่าเทียมกันของผู้ถือหุ้น

บริษัทให้ความสำคัญในสิทธิของผู้ถือหุ้นทุกรายอย่างเท่าเทียมกัน
ทั้งในด้านของการได้รับข้อมูลข่าวสารของบริษัท สิทธิในการลงคะแนนเสียงในการประชุม
รวมทั้งรับฟังข้อคิดเห็นต่างๆ ของผู้ถือหุ้นทุกราย

  3. สิทธิของผู้มีส่วนได้เสียกลุ่มต่างๆ

ถึงแม้ว่าผู้มีส่วนได้เสียในแต่ละกลุ่มจะมีวัตถุประสงค์ และความคาดหวังต่อกิจการที่แตกต่างกัน
แต่บริษัทก็ให้ความสำคัญในสิทธิของผู้มีส่วนได้เสียในกลุ่มต่างๆ อย่างเท่าเทียมกัน
ไม่ว่าจะเป็นผู้บริหาร ผู้ถือหุ้น ผู้ลงทุน กลุ่มลูกค้า หรือคู่ค้า
ซึ่งบริษัทจะเน้นถึงความโปร่งใสและความยุติธรรมต่อผู้มีส่วนได้เสียทุกฝ่าย

  4. การประชุมผู้ถือหุ้น

ในปี 2549 นี้ บริษัทได้จัดให้มีการประชุมผู้ถือหุ้นจำนวน 1 ครั้ง เมื่อวันที่ 18 เมษายน 2549
เพื่อให้ผู้ถือหุ้นได้พิจารณาและออกเสียงในวาระต่างๆ
โดยมีการกำหนดวาระที่ชัดเจนและรวมทั้งความคิดเห็นของคณะกรรมการในแต่ละวาระ
ซึ่งบริษัทได้จัดส่งเอกสารการประชุมเป็นการล่วงหน้าก่อนวันประชุมไม่น้อยกว่า 7 วัน
เพื่อให้ผู้ถือหุ้นได้มีเวลาศึกษาข้อมูลอย่างเพียงพอก่อนเข้าร่วมประชุม
นอกจากนี้บริษัทได้เปิดโอกาสให้ผู้ถือหุ้นตั้งคำถามเพื่อแลกเปลี่ยนข้อคิดเห็น กับทางผู้บริหาร
อันจะเป็นประโยชน์ต่อการดำเนินงานของบริษัท

  5. ภาวะผู้นำและวิสัยทัศน์

คณะกรรมการบริษัทประกอบด้วยกรรมการที่มีความรู้ ความสามารถ
และประสบการณ์ในการดำเนินธุรกิจ ทำหน้าที่ในการกำหนดนโยบาย ทิศทางการดำเนินงาน
และควบคุมดูแลให้ฝ่ายจัดการ บริหารงานให้เป็นไปตามนโยบายที่กำหนดไว้
อย่างมีประสิทธิภาพและประสิทธิผล โดยปฏิบัติหน้าที่ตามกฎหมาย วัตถุประสงค์ ข้อบังคับบริษัท
และมติที่ประชุมผู้ถือหุ้น ด้วยความรับผิดชอบ ซื่อสัตย์สุจริต ระมัดระวัง และหลักการข้อพึงปฏิบัติที่ดี
เพื่อสิทธิประโยชน์ของบริษัทและผู้ถือหุ้นเป็นสำคัญ

คณะกรรมการบริษัทได้ให้ความสำคัญเป็นอย่างยิ่ง กับระบบควบคุมภายในและการตรวจสอบภายใน
ให้มีการดำเนินการอย่างมีประสิทธิผล
รวมถึงการจัดให้มีระบบการประเมินความเสี่ยงเพื่อให้มีระบบควบคุมที่ดี
และเป็นเครื่องมือในการลดความเสี่ยงในการดำเนินธุรกิจ
ตลอดจนมีระบบการสอบทานเพื่อให้การดำเนินงานเป็นไปตามข้อกำหนดกฏหมายและมีการควบคุมที่ดี
ในด้านผู้ปฏิบัติงาน บริษัทได้กำหนดวินัยข้อบังคับที่พนักงานต้องถือปฏิบัติและกำหนดข้อพึงปฏิบัติ (Code
of Conduct) นอกจากนี้ คณะกรรมการบริษัทยังได้แต่งตั้งคณะกรรมการตรวจสอบ
ซึ่งเป็นองค์ประกอบส่วนหนึ่งของนโยบายการกำกับดูแลกิจการที่ดี
ให้ปฏิบัติหน้าที่ที่คณะกรรมการมอบหมาย
รวมถึงการสอบทานให้มีรายงานทางการเงินอย่างถูกต้องและเปิดเผยอย่างเพียงพอ

  6. ความขัดแย้งของผลประโยชน์

บริษัทได้กำหนดนโยบายเกี่ยวกับความขัดแย้งทางผลประโยชน์
โดยมีหลักการให้เกิดประโยชน์สูงสุดต่อองค์กรของ จีเอฟพีที เท่านั้น
คณะกรรมการบริษัทจึงได้มอบหมายให้ฝ่ายตรวจสอบภายใน และคณะ กรรมการตรวจสอบ เป็นผู้ดูแล
พิจารณาและตรวจสอบ ความเหมาะสมในการทำรายการที่เกี่ยวโยงกัน และ/หรือ
รายการที่มีความขัดแย้งทางผลประโยชน์
โดยให้ปฏิบัติตามหลักเกณฑ์ที่ตลาดหลักทรัพย์แห่งประเทศไทยได้กำหนดไว้
โดยเปิดเผยไว้ในรายงานประจำปี (แบบ 56-2) และแบบแสดงรายการข้อมูลประจำปี (แบบ
56-1)

นอกจากนี้ คณะกรรมการบริษัท ผู้บริหาร ซึ่งรวมถึงคู่สมรสและบุตรที่ยังไม่บรรลุนิติภาวะ
เมื่อมีการเปลี่ยนแปลงการถือหลักทรัพย์ จะต้องแจ้งให้คณะกรรมการบริษัททราบภายใน 3 วัน
อีกทั้งห้ามมิให้ คณะกรรมการบริษัท ผู้บริหาร เปิดเผยข้อมูลภายในให้แก่บุคคลภายนอก
เพื่อป้องกันไม่ให้นำข้อมูลภายในไปใช้ในทางมิชอบ

  7. จริยธรรมธุรกิจ

บริษัทได้กำหนดนโยบายจัดทำแนวทางเกี่ยวกับจริยธรรมทางธุรกิจ เพื่อให้กรรมการ ฝ่ายจัดการ
และพนักงาน ได้รับทราบ อีกทั้งเข้าใจถึงมาตรฐานการปฏิบัติตนตามที่บริษัทและผู้ถือหุ้นคาดหวัง
รวมทั้งเฝ้าสังเกตให้มีการปฏิบัติอย่างจริงจังและเคร่งครัด

  8. การถ่วงดุลของกรรมการที่ไม่เป็นผู้บริหาร

คณะกรรมการบริษัท มีจำนวน 10 ท่าน ซึ่งเป็นกรรมการที่ไม่ได้เป็นผู้บริหาร 2 ท่าน
และกรรมการอิสระจำนวน 3 ท่าน ซึ่งเท่ากับกึ่งหนึ่งของกรรมการทั้งคณะ

  9. การรวมหรือแยกตำแหน่ง

บริษัทได้มีการแยกตำแหน่งระหว่างประธานกรรมการบริษัท ประธานกรรมการบริหาร
และกรรมการผู้จัดการ เพื่อไม่ให้คนใดคนหนึ่งมีอำนาจโดยไม่จำกัด
และเป็นการแบ่งแยกหน้าที่ในการกำหนดนโยบาย การบริหารงานออกจากกันอย่างชัดเจน

10 ค่าตอบแทนกรรมการและผู้บริหาร

 บริษัทได้พิจารณาค่าตอบแทนของกรรมการแต่ละท่าน ตามหน้าที่ความรับผิดชอบ ที่ได้รับมอบหมายจากบริษัท และเปรียบเทียบกับอุตสาหกรรมใกล้เคียง รวมทั้งได้ผ่านการพิจารณาจากที่ประชุมผู้ถือหุ้น

  11. การประชุมคณะกรรมการ

บริษัทได้จัดให้มีการประชุมคณะกรรมการเป็นประจำทุกเดือน
โดยมีการกำหนดวาระที่ชัดเจนและนำส่งเอกสารให้กรรมการได้พิจารณาเป็นการล่วงหน้า
เพื่อให้คณะกรรมการได้มีเวลาศึกษาข้อมูลก่อนเข้าร่วมประชุม โดยในปี 2549 ที่ผ่านมานี้
คณะกรรมการได้เข้าร่วมประชุมตามรายละเอียดดังนี้

+----+-----------------+---------------------------+---------+---------+
|    |                 |                           | ก       | ในปี     |
|    |                 |                           | ารประชุม | 2549    |
+----+-----------------+---------------------------+---------+---------+
| ลำ | รายชื่อกรรมการ    | ตำแหน่ง                    | คณะกรรม | คณะ     |
| ดับ |                 |                           | การบริษัท | กรรมการ |
|    |                 |                           |         | ตรวจสอบ |
|    |                 |                           | รวม 9   |         |
|    |                 |                           | ครั้ง/ปี   | รวม 6   |
|    |                 |                           |         | ครั้ง/ปี   |
+----+-----------------+---------------------------+---------+---------+
| 1  | นายประสิทธิ์       | ประธานกรรมการบริษัท         | 8/9     |         |
|    | ศิริมงคลเกษม      |                           |         |         |
+----+-----------------+---------------------------+---------+---------+
| 2  | นายวิรัช          | รองประธานกรรมการบริษัท      | 9/9     |         |
|    | ศิริมงคลเกษม      |                           |         |         |
|    |                 | และกรรมการผู้จัดการ          |         |         |
+----+-----------------+---------------------------+---------+---------+
| 3  | นพ.อนันต์         | ประธานกรรมการบริหาร        | 9/9     |         |
|    | ศิริมงคลเกษม      |                           |         |         |
|    |                 | และรองกรรมการผู้จัดการ       |         |         |
+----+-----------------+---------------------------+---------+---------+
| 4  | นายปรีชา บุญญานันต์ | ประธานกรรมการตรวจสอบ      | -       | -       |
|    |                 |                           |         |         |
|    | (เริ่มเ           | และกรรมการอิสระ            |         |         |
|    | ป็นกรรมการเมื่อวันที่ |                           |         |         |
|    |                 |                           |         |         |
|    | 9 พฤศจิกายน      |                           |         |         |
|    | 2549)           |                           |         |         |
+----+-----------------+---------------------------+---------+---------+
| 5  | นายปารเมศ       | กรร                       | 8/9     | 6/6     |
|    | เหตระกูล         | มการตรวจสอบและกรรมการอิสระ |         |         |
+----+-----------------+---------------------------+---------+---------+
| 6  | นพ.สาธิต กรเณศ   | กรร                       | 9/9     | 6/6     |
|    |                 | มการตรวจสอบและกรรมการอิสระ |         |         |
+----+-----------------+---------------------------+---------+---------+
| 7  | นางสมสิริ อิงโพธิ์ชัย | กรรมการบริหาร              | 9/9     |         |
+----+-----------------+---------------------------+---------+---------+
|    |                 |                           | ก       | ในปี     |
|    |                 |                           | ารประชุม | 2549    |
+----+-----------------+---------------------------+---------+---------+
| ลำ | รายชื่อกรรมการ    | ตำแหน่ง                    | คณะกรรม | คณะ     |
| ดับ |                 |                           | การบริษัท | กรรมการ |
|    |                 |                           |         | ตรวจสอบ |
|    |                 |                           | รวม 9   |         |
|    |                 |                           | ครั้ง/ปี   | รวม 6   |
|    |                 |                           |         | ครั้ง/ปี   |
+----+-----------------+---------------------------+---------+---------+
| 8  | นางปรานี ภาคสุข   | กรรมการบ                  | 8/9     |         |
|    |                 | ริหารและผู้อำนวยการฝ่ายการเงิน |         |         |
+----+-----------------+---------------------------+---------+---------+
| 9  | นส.วรรณี         | กรรมการบริษัท               | 9/9     |         |
|    | ศิริมงคลเกษม      |                           |         |         |
+----+-----------------+---------------------------+---------+---------+
| 10 | นายสุจิน          | กรรมการบริษัท               | 8/9     |         |
|    | ศิริมงคลเกษม      |                           |         |         |
+----+-----------------+---------------------------+---------+---------+

  12. คณะอนุกรรมการ

บริษัทได้มีการจัดตั้งคณะกรรมการตรวจสอบ ส่วนคณะกรรมการสรรหา
และคณะกรรมการกำหนดค่าตอบแทน บริษัทยังไม่ได้จัดตั้ง
เนื่องจากโครงสร้างขององค์กรค่อนข้างเล็ก อย่างไรก็ตาม
คณะกรรมการบริษัทอยู่ระหว่างพิจารณาจัดตั้งคณะอนุกรรมการชุดอื่นๆ มีให้การบริหารงานในองค์กร
มีประสิทธิภาพมากยิ่งขึ้น

  13. ระบบการควบคุมและการตรวจสอบภายใน

คณะกรรมการบริษัทได้มอบหมายให้ฝ่ายบริหาร กำหนดมาตรการ แผนงาน
และเป้าหมายการปฏิบัติงานของฝ่ายตรวจสอบภายใน
โดยมีคณะกรรมการตรวจสอบทำหน้าที่สอบทานว่าบริษัทมีการปฏิบัติตาม
ระบบควบคุมภายในอย่างเพียงพอ และมีประสิทธิภาพ เช่น
มีกระบวนการประเมินความเสี่ยงที่เหมาะสม มีระบบสารสนเทศและการสื่อสารข้อมูลที่ดี
รวมทั้งระบบการติดตามและประเมินผลที่ดี เพื่อเสริมสร้างความมั่นใจให้กับฝ่ายบริหาร
ในการลดความเสี่ยงทางธุรกิจ และดำเนินธุรกิจอย่างมีประสิทธิภาพโดยใช้ทรัพยากรอย่างเหมาะสม

  14. รายงานของคณะกรรมการ

  รายงานความรับผิดชอบของคณะกรรมการต่อรายงานทางการเงิน

ในฐานะที่บริษัทเป็นบริษัทจดทะเบียนในตลาดหลักทรัพย์แห่งประเทศไทย
คณะกรรมการขอรับผิดชอบรายงานทางการเงินของบริษัทที่จัดทำขึ้น
เพื่อให้เกิดความมั่นใจว่าเป็นรายงานทางการเงินที่แสดงฐานะการเงินและผลการดำเนินงานที่เป็นจริง
และสมเหตุสมผล โดยอยู่บนรากฐานของการจัดให้มีการบันทึกข้อมูลทางบัญชีที่ถูกต้อง ครบถ้วน
เพียงพอ ซึ่งได้ใช้นโยบายการบัญชีที่เหมาะสม และถือปฏิบัติโดยสม่ำเสมอ
รวมทั้งได้ถือปฏิบัติตามมาตรฐานการบัญชีที่รับรองโดยทั่วไป
และได้มีการเปิดเผยข้อมูลสำคัญอย่างเพียงพอในหมายเหตุประกอบงบการเงิน
ซึ่งผู้สอบบัญชีได้แสดงความเห็นต่องบการเงินของบริษัทในรายงานของผู้สอบบัญชีของบริษัท

  15. ความสัมพันธ์กับผู้ลงทุน

คณะกรรมการได้ดูแลและตรวจสอบให้บริษัทเปิดเผยข้อมูลที่สำคัญอย่างถูกต้อง ทันเวลา และโปร่งใส
ถึงแม้ว่าบริษัทยังไม่ได้จัดตั้งหน่วยงาน “ผู้ลงทุนสัมพันธ์” แต่ในปัจจุบันนี้
ประธานกรรมการบริหารเป็นผู้ให้ข้อมูลเบื้องต้นของบริษัท ข้อมูลเกี่ยวกับอุตสาหกรรมโดยรวม
และเป็นตัวแทนในการสื่อสารกับผู้ลงทุนที่เป็นสถาบัน ผู้ถือหุ้น รวมทั้งนักวิเคราะห์ทั่วไป
และภาครัฐที่เกี่ยวข้อง อย่างไรก็ตาม คณะกรรมการบริษัทอยู่ระหว่างพิจารณาจัดตั้งหน่วยงาน
“ผู้ลงทุนสัมพันธ์” เพื่อเป็นศูนย์กลางในการให้ข้อมูลที่สำคัญต่อผู้ลงทุน ผู้ถือหุ้น รวมทั้งนักวิเคราะห์
นอกจากนี้บริษัทฯ ยังอยู่ในระหว่างจัดทำข้อมูลของบริษัท โดยผ่านช่องทาง website:
www.gfpt.co.th

(5) เรื่องการใช้ข้อมูลภายใน

บริษัทมีนโยบายการกำกับดูแลในการป้องกันผู้บริหาร
ในการนำข้อมูลภายในของบริษัทไปใช้เพื่อประโยชน์ส่วนตน โดยห้ามมิให้ผู้บริหาร รวมถึงคู่สมรส
บุตรที่ยังไม่บรรลุนิติภาวะของผู้บริหารดังกล่าว ใช้ข้อมูลภายในซึ่งยังมิได้เปิดเผยเพื่อทำการซื้อขาย
โอนหรือรับโอนหลักทรัพย์ที่ออกโดยบริษัท ก่อนที่ข้อมูลนั้นจะเปิดเผยสู่สาธารณชน
ซึ่งเป็นการปฏิบัติตามกฎหมายที่เกี่ยวกับธุรกิจหลักทรัพย์และตลาดหลักทรัพย์
และต้องรายงานต่อสำนักงานคณะกรรมการกำกับหลักทรัพย์และตลาดหลักทรัพย์
และตลาดหลักทรัพย์แห่งประเทศไทย ทุกครั้งที่มีการซื้อขาย โอนหรือรับโอนหลักทรัพย์ที่ออกโดยบริษัท
ภายใน 3 วันทำการนับจากวันที่เกิดรายการ
พร้อมทั้งสำเนาเอกสารดังกล่าวให้กับเลขานุการคณะกรรมการบริษัท เพื่อรายงานให้คณะ
กรรมการบริษัททราบต่อไป

(6) บุคลากร

  บริษัทมีจำนวนพนักงานทั้งหมด 3,487 คน โดยแบ่งเป็น

  1. ฝ่ายบริหาร จำนวน 12 คน

  2. ฝ่ายบัญชีและการเงิน จำนวน 41 คน

  3. ฝ่ายบุคคลและธุรการ จำนวน 75 คน

  4. ฝ่ายจัดซื้อทั่วไป จำนวน 15 คน

  5. ฝ่ายจัดซื้อไก่เนื้อ จำนวน 3 คน

  6. ฝ่ายจัดซื้อระวางสินค้า จำนวน 3 คน

  7. ฝ่ายสารสนเทศ จำนวน 3 คน

  8. ฝ่ายขายในประเทศ จำนวน 12 คน

  9. ฝ่ายขายต่างประเทศ จำนวน 9 คน

  10. ฝ่ายขายและลูกค้าสัมพันธ์ จำนวน 11 คน

  11. ฝ่ายผลิต จำนวน 2,295 คน

  12. ฝ่ายคลังสินค้าและพัสดุ จำนวน 194 คน

  13. ฝ่ายควบคุมคุณภาพวิเคราะห์ จำนวน 32 คน

14. ฝ่ายพัฒนาคุณภาพ จำนวน 88 คน

  15. ฝ่ายตรวจสอบภายใน จำนวน 3 คน

16. ฝ่ายก่อสร้าง จำนวน 87 คน

17. ฝ่ายไฟฟ้าเครื่องเย็น จำนวน 28 คน

18. ฝ่ายซ่อมบำรุง จำนวน 112 คน

  19. ฝ่ายวางแผน จำนวน 7 คน

20. ฝ่ายวิจัยและเพิ่มประสิทธิภาพ จำนวน 4 คน

  21. ฝ่ายวิศวกรรม จำนวน 44 คน

  22. ฝ่ายผลิตภัณฑ์อาหาร จำนวน 409 คน

ผลตอบแทนรวมของพนักงานทั้งหมดในปี 2549 เท่ากับ 48.20 ล้านบาท (เงินเดือน, โบนัส,
ค่าล่วงเวลา, เบี้ยเลี้ยง และเบี้ยขยัน)

นโยบายในการพัฒนาพนักงาน

บริษัทมีการฝึกอบรมพนักงานก่อนปฏิบัติงานจริง ซึ่งแบ่งพนักงานออกเป็น 3 ระดับดังนี้

  ระดับพนักงานใช้แรงงาน

บริษัทได้จัดทำการฝึกอบรมพนักงานก่อนปฏิบัติงานจริง เช่น
การอบรมด้านความปลอดภัยในการทำงาน
อบรมความรู้เบื้องต้นเกี่ยวกับนโยบายคุณภาพตามมาตรฐาน ISO 9002 และอื่นๆ

ระดับพนักงานหัวหน้างาน

บริษัทได้จัดทำการฝึกอบรมพนักงานก่อนปฏิบัติงานจริง เช่น
การอบรมด้านความปลอดภัยในการทำงาน
อบรมความรู้เบื้องต้นเกี่ยวกับนโยบายคุณภาพตามมาตรฐาน ISO 9002
และมีการอบรมการเป็นผู้บังคับบัญชาที่ดี และอื่นๆ เป็นต้น

ระดับผู้บริหาร

ระดับผู้บริหารมีการจัดอบรมความรู้เบื้องต้น เกี่ยวกับนโยบายคุณภาพตามมาตรฐาน ISO 9002
ระบบพัฒนาคุณภาพ GUIDE 25 และ HACCP และอื่นๆ เป็นต้น